EkBass/fiwiki-20250220-pages-articles huggingface dataset:
Natalja Kurakina

Natalja Ivanovna Kurakina (, o.s. Golovina; 16. elokuuta 1766 – 2. heinäkuuta 1831) oli venäläinen ruhtinatar ja harrastajasäveltäjä.Куракина Наталья Ивановна Hrono.ru, viitattu 30.5.2024 Noble sociability in French: romances in Princess Natalia Kurakina’s album University of Bristol, viitattu 30.5.2024 Hänen tuotantoonsa kuuluu taidelauluja.Kurakina, Natalia Ivanovna Donne, Women in Music, viitattu 30.5.2024 Kurakina oli Ivan Sergejevitš Golovinin ja tämän vaimon Jekaterina Aleksejevna Golitsynan tytär. Hän meni helmikuussa 1783 naimisiin ruhtinas Aleksei Kurakinin kanssa. Kurakina oli taitava laulaja, joka myös soitti harppua ja kitaraa. Hän asui miehensä kanssa ensin tulevan keisari Paavali I:n hovissa, jonka hovin musiikkielämässä hän oli aktiivinen. Kurakinan lauluja julkaistiin ja esitettiin usein aikansa eliitin piireissä. Myöhemmin hänen miehensä ajautui vastakkainasetteluun Paavali I:n kanssa, minkä jälkeen Kurakina vietti enemmän aikaa perheen Kurakino-kartanolla Orjolin provinssissa. Kurakina emännöi salonkia Pariisissa vuonna 1815. Hän jatkoi ulkomailla matkustelua vuosina 1822–1824 ja 1829–1830. Hänen ranskaksi kirjoitettu matkapäiväkirjansa julkaistiin vuonna 1903. Kurakina vietti myös Pariisissa aikaa keskeisten poliittisten ja kulttuuristen vaikuttajien kanssa. Hän oli taidemaalari Élisabeth Vigée Le Brunin läheinen ystävä. Ivan Dmitrijev kirjoitti hänestä runon. Kurakinalle myönnettiin vuonna 1797 Pyhän Katariinan ritarikunnan pienempi risti, ja hänestä tuli hovinainen vuonna 1826. Kurakina sai miehensä kanssa pojan ja kaksi tytärtä. Hän kuoli koleraan vuoden 1831 epidemiassa. == Lähteet == == Aiheesta muualla == * IMSLP: nuotteja Luokka:Venäläiset säveltäjät Luokka:Venäläiset aateliset Luokka:Vuonna 1766 syntyneet Luokka:Vuonna 1831 kuolleet
Gere ja Freke

Gere ja Freke ovat skandinaavisessa mytologiassa Odinin susia. Nimet viittaavat ahneuteen (vrt. nykyruotsin girig) ja tahdonvoimaan. Snorri Sturlusonin mukaan Odin juo Valhallan pidoissa pelkästään viiniä ja antaa itselleen tarjoillun ruoan susilleen. ==Lähteet== Luokka:Skandinaavinen mytologia Luokka:Kuvitteelliset sudet
Gere

Gere voi tarkoittaa seuraavia: * Gere, toinen Odinin susista skandinaavisessa mytologiassa * HMS Gere, Ruotsin laivaston vuonna 1887 vesillelaskettu torpedovene * Gère-Bélesten, kunta Pyrénées-Atlantiquesin departementissa Ranskassa ==Sukunimenä== * Olga Pulić (o.s. Gere, s. 1942), jugoslavialainen korkeushyppääjä * Richard Gere (s. 1949), yhdysvaltalainen näyttelijä. Luokka:Luettelot henkilöistä sukunimen mukaan
Freke

Freke voi tarkoittaa seuraavia: * Freke, toinen Odininin susista skandinaavisessa mytologiassa * HMS Freke, Ruotsin laivaston vuonna 1886 vesillelaskettu torpedovene
Tampereen Laulajat

Tampereen Laulajat (ent. Mieskuoro Laulajat) on vuonna 1909 perustettu tamperelainen mieskuoro. Kuoroa on johtanut vuodesta 2014 Paavo Hyökki. Kuoron vuosittaisia esiintymisiä ovat itsenäisyyspäivän aaton konsertti Tampere- talossa, vapunpäivän konsertti Näsinpuiston laululavalla sekä joulukonsertit Tampereen ja lähikuntien kirkoissa. Kuoron nimi vaihtui Mieskuoro Laulajista Tampereen Laulajiksi keväällä 2024. Tampereen Laulajat julkaisi toukokuussa 2024 Elämän Laulu -albumin, jossa on sekä ensilevytyksiä että mieskuoromusiikin klassikoita Sibeliukselta ja Palmgrenilta. Vuonna 2023 kuoro julkaisi äänitteen ja musiikkivideon Antti Tuiskun kappaleesta Kahvia ja pullaa. Kuorolla on oma tunnuskappale Laulajain marssilaulu, jonka on säveltänyt Martti Hela ja sanoittanut Akseli Hela. == Kuoronjohtajat == * Kyösti Kanniainen 1909–1910 * Paavo Halme 1910–1911 * Einar Holmström 1911–1913 * Frans Linnavuori 1913–1921 * Wolmari Wolanen 1921–1924, 1929–1950 * Aaro Ahlstedt 1924–1929 * Tauno Sola 1950–1972 * Yrjö Hakulinen 1973–1975 * Seppo Naarajärvi 1975–1977 * Matti Vihtonen 1977–1985 * Aatos Alanko 1986–1992 * Pertti Jussila 1993–1994 * Pekka Nikula 1994–2006 * Juha Holma 2006–2014 * Paavo Hyökki 2014– ==Lähteet== Luokka:Suomalaiset mieskuorot Luokka:Tampereen musiikki
B.T.

B.T. on tanskalainen iltapäivälehti, jonka omistaa Berlingske. B.T. perustettiin vuonna 1916 kilpailijaksi Ekstra Bladetille. Ne ovat nykyäänkin Tanskan luetuimmat iltapäivälehdet. ==Lähteet== Luokka:Tanskalaiset sanomalehdet
Kinkku-ananaspizza

Kinkku-ananaspizza (myös havaijilainen pizza ja Suomessa usein Tropicana) on pizza, johon tulee ananasta ja kinkkua. Kinkun voi joskus korvata muulla lihalajilla, kuten pekonilla. Pizzassa voi olla myös lisäksi muita täytteitä. Kinkku-ananaspizzan kehitti 1960-luvulla kreikkalaistaustainen kanadalainen Sam Panopoulos, joka perehdyttyään kiinalaisen ruoan hapanimelyyteen päätti yhdistää makeaa ananasta ja suolaista pizzaa. Ensimmäistä kertaa sitä tarjoiltiin Panopouloksen ja veljiensä Satellite Restaurant -ravintolassa. Pizza ei sinänsä liity Havaijiin, mutta hän antoi sen englanninkielisen nimen (Hawaiian pizza) käyttämänsä purkkiananaksen merkin perusteella. CBC:n radiohaastattelussa Panopoulos totesi keksintönsä olevan vain yksi leipä muiden joukossa. == Arvostelu == === Suosio === Vuonna 2014 yhdysvaltalainen Time -lehti listasi kinkku-ananaspizzan ensimmäiseksi lehden ”Kaikkien aikojen 13 vaikutusvaltaisimman pizzan” -luettelossa. Vuonna 2015 tehdyssä tutkimuksessa havaittiin, että kinkku-ananaspizza oli markkinoiden helpoiten saatavilla oleva pizza. Kanadan pääministeri Justin Trudeau antoi vuonna 2017 twiitissään tukensa havaijilaiselle pizzalle. === Kritiikki === Tilastojen mukaan neljäsosa yhdysvaltalaisista pitää ananasta huonona pizzantäytteenä. Muun muassa huippukokki Gordon Ramsay sekä Islannin presidentti Guðni Thorlacius Jóhannesson ovat arvostelleet ananasta pizzassa. Vuonna 2017 Guðni lupasi sarkastisesti kieltää ananaksen pizzassa, jos hän voisi. Syitä kritiikille voivat olla koostumus sekä makean ja suolaisen sekoituksen eräänlainen barbaarisuus. == Lähteet == == Aiheesta muualla == Luokka:Pizza
Sars-et-Rosières

Sars-et-Rosières on kunta Pohjois-Ranskassa Nordin departementissa Hauts-de- Francen alueella. Se sijaitsee noin 20 kilometriä Valenciennesin kaupungista luoteeseen. pienoiskuva|vasen|Immaculée-Conception -kirkko Kunnan alueella oleva linna Château du Loire on rakennettu alun perin metsästyslinnaksi vuonna 1404. Neliön muotoisessa linnassa on pyöreä torni joka kulmassa, ja sitä ympäröi vallihauta. 1800-luvun lopulla linna omistaja kunnosti linnaa sitä samalla muokaten. Vuonna 1921 savupiippu sytytti koko rakennuksen tuleen, jättäen jäljelle vain seinät. Vuonna 1969 linna lisättiin historiallisten monumenttien lisäluetteloon, ja linnan nykyiset omistajat ovat kunnostaneet sen entiseen loistoonsa. Immaculée-Conception -kirkko on valmistunut vuonna 1859 seitsemän vuotta töiden aloittamisen jälkeen. Kuvanveistäjä Charles Buisine-Rigot valmisti alttarin, tabernaakkelin ja alttaritaulun kuusesta ja lehmuksesta 1200-luvun gootilaiseen tyyliin. == Urheilu == Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Tilloy-lez-Marchiennes-Sars-et-Rosières osuuden pituus on 2 350 metriä. ==Lähteet== ==Aiheesta muualla== Luokka:Nordin kunnat
Aurinkosaari

Aurinkosaari (Island in the Sun) on Robert Rossenin ohjaama yhdysvaltalainen CinemaScope-värielokuva vuodelta 1957. Alec Waugh’n romaaniin perustuvan, Karibian pikkusaarelle sijoittuvan draaman näyttelijäensembleen kuuluvat muun muassa James Mason, Joan Fontaine, Joan Collins ja Harry Belafonte, jonka elokuvaan tekemästä calypsokappaleesta ”Island in the Sun” tuli yksi hänen tunnetuimmistaan. Laulu soi elokuvan alkutekstien aikana. ==Juoni== Useita risteäviä politiikkaan ja ihmissuhteisiin liittyviä juonia sisältävän elokuvan teemana ovat valkoisen ja värillisen väestönosan skismat noin sadan tuhannen asukkaan kuvitteellisella Santa Martan saarella jossakin Länsi-Intian saaristossa. Elokuva herätti aikoinaan kohua rotujen välisen romanssin kuvaamisesta niin, että vaalea Joan Fontaine sai jopa väkivaltaisia uhkauksia Ku Klux Klanin jäseniltä ja muilta, joilla on vaikeuksia erottaa fiktiohahmoja niiden näyttelijöistä. ==Rooleissa== ==Vastaanotto== Aurinkosaarta pidetään tarinaltaan saippuaoopperamaisena, ohjaukseltaan kankeana ja Robert Rossenin huonoimpiin elokuviin kuuluvana. Nimekäs näyttelijäkaarti, kaunis musiikki ja näyttävä värikuvaus saavat kriitikoilta kuitenkin kehuja. Helsingin Sanomien mukaan kehnosta elokuvasta on jäänyt elämään lähinnä vain Belafonten samanniminen kappale. ==Lähteet== Luokka:Vuoden 1957 elokuvat Luokka:Robert Rossenin ohjaamat elokuvat Luokka:20th Century Studiosin elokuvat Luokka:Yhdysvaltalaiset draamaelokuvat
Minecraft (televisiosarja)

Minecraft on tuleva Minecraft-mediajatkumoon kuuluva 3D-animaatiotelevisiosarja. Sarjan kehittää Mojang Studios yhteistyössä Netflixin kanssa ja sen tuottaa WildBrain. Sarja julkistettiin osana Minecraftin 15-vuotisjuhlallisuuksia. == Lähteet == Luokka:Minecraft Luokka:Videopeleihin perustuvat televisiosarjat Luokka:Netflix- alkuperäissarjat Luokka:Animaatiosarjat
Panu Minkkinen

Panu Paavo Minkkinen (s. 26. toukokuuta 1957 Helsinki) on suomalainen oikeusfilosofi, joka toimii Helsingin yliopiston yleisen oikeustieteen professorina. Minkkinen valmistui Helsingin yliopistosta oikeustieteen kandidaatiksi vuonna 1985, oikeustieteen lisensiaatiksi vuonna 1989 ja oikeustieteen tohtoriksi vuonna 1998. Minkkinen on toiminut Suomen Lontoo- instituutin johtajana vuosina 1999–2001, Helsingin yliopiston tutkijakollegiumin määräaikaisena johtajana ja tutkijana vuosina 2001–2004, Leicesterin yliopiston oikeusteorian professorina vuosina 2004–2011 ja Helsingin yliopiston yleisen oikeustieteen professorina vuodesta 2011 alkaen. Vuonna 2000 hän sai Helsingin yliopiston oikeusteorian dosentin arvon. == Julkaisuja == * * * * == Lähteet == Luokka:Oikeusfilosofit Luokka:Suomalaiset professorit Luokka:Vuonna 1957 syntyneet Luokka:Elävät henkilöt
Seututie 371

Seututie 371 on Kouvolan Keltakankaasta - Haminaan kulkeva seututie. Tien nimi vaihtelee muutaman kerran. Koko tie on kaksikaistainen ja sen pituus on 50 kilometriä. Tie toimii osittain valtatien 15 rinnakkaistienä. Keltakankaalla, seututie 353:n päätyttyä tie jatkuu seututie 371 Sippolasta - Husulan kiertoliittymälle ja sieltä Haminaan. == Liikenne == Tie on rauhallinen paikallisliikenteinen ja melko mutkikas. Metsää ja peltomaisemaa riittää. Myös raskaita ajoneuvoja liikkuu. ==Onnettomuuksia== Erityisesti onnettomuuksia on tapahtunut Matarojantien ja Sippolantien risteyksessä useita. Kymmenen vuoden sisällä ainakin neljä kuolonkolaria on käynyt vuosina: 2014, 2018, 2022 ja 2024. == Aiheesta muualla == 371 Luokka:Kouvolan liikenne Luokka:Haminan liikenne
Sosnovon rautatieasema

Sosnovon rautatieasema on Sosnovossa (ent. Rautu) Venäjällä sijaitseva Pietari–Hiitola-radan rautatieasema. Se on avattu liikenteelle vuonna 1919. Asema tunnetaan myös Suomen sisällissodan aikana käydystä Raudun taistelusta. == Historia == Pietari–Hiitola-radan työt aloitettiin vuonna 1914 ja väliaikainen liikenne päästiin aloittamaan syksyllä 1917. Pari vuotta aikaisemmin alkaneet Raudun rautatieaseman rakennustyöt keskeytyivät sisällissodan käynnistyessä tammikuussa 1918. Asema oli Pietarin kaupungin kannalta strategisesti tärkeä, jonka vuoksi Neuvosto-Venäjän bolshvikkihallitus valtasi sen. Heidän pelkonaan oli, että suomalaiset valkoiset hyökkäisivät Raudun kautta Pietariin. Valkoiset hyökkäsivät asemalle maaliskuun lopussa ja saivat sen haltuunsa veristen taistelujen jälkeen huhtikuun alkupäivinä. Keskeneräinen asemarakennus paloi taistelun tuoksinassa ja myös muita asemanseudun rakennuksia vaurioitui. Sodan jälkeen se rakennettiin uudelleen alkuperäisten suunnitelmien mukaan ja avattiin lopulta virallisesti 16. marraskuuta 1919, jolloin myös radan säännöllinen liikenne käynnistyi. Arkkitehti Thure Hellströmin suunnittelema jugendtyylinen tiilirakenteinen asema oli asukasluvultaan pienen pitäjän rautatieasemaksi poikkeuksellisen suuri, koska sen oli tarkoitus toimia Venäjän keisarikunnan ja Suomen suuriruhtinaskunnan välisenä raja- ja tulliasemana. Raudun asema oli valmistuessaan Suomen kolmanneksi suurin Helsingin ja Viipurin rautatieasemien jälkeen. Raja kulki yhdeksän kilometrin päässä Raasulin kylässä, mutta asema päätettiin rakentaa pitäjän kirkonkylään. Venäjän puoleinen raja-asema sijaitsi Raasulissa. Thure Hellströmin ohella asemaseudun muita rakennuksia suunnitteli arkkitehti Jarl Ungern. Aseman liikennemäärä jäi lopulta vähäiseksi, sillä Suomen ja Neuvostoliiton rajan sulkeuduttua Raudusta tuli pääteasema ja osa kiskoista Raasulin suunnassa purettiin. Talvisodan käynnistyessä suomalaiset joukot räjäyttivät aseman vetäytyessään rajan pinnasta. Myöhemmin sodan aikana se kärsi lisävaurioita suomalaisten lentopommituksissa ja tuhoutui lopullisesti jatkosodassa. Nykyinen asemarakennus on valmistunut Neuvostoliiton aikana 1950-luvulla. Vanhan asemarakennuksen odotussalin seinässä oli valkoisten vuonna 1928 kiinnttämä Raudun valtauksen muistolaatta, joka hävisi jatkosodan aikana. Nykyisen aseman seinässä puolestaan on 1968 kiinnitetty Raudun taistelun muistolaatta, joka on omistettu aseman punaisille puolustajille. == Viitteet == == Kirjallisuutta == * * * == Aiheesta muualla == Luokka:Käkisalmen piiri Luokka:Venäjän rautatieliikennepaikat
Raasuli

Raasuli () on Venäjällä Sosnovon (ent. Rautu) kunnassa sijaitseva kylä. Se kuuluu Suomen Neuvostoliitolle luovuttamiin alueisiin. Raasulin kautta kulkee Pietari–Hiitola-rata ja kylässä on myös seisake. Raasuli sijaitsee korkealla harjanteella, josta avautuu maisema aina Laatokalle saakka. Ennen Suomen itsenäistymistä kylä sijaitsi aivan Venäjän keisarikunnan ja Suomen suuriruhtinaskunnan rajalla. Raasulista on matkaa Sosnovon keskustaan noin yhdeksän ja Pietariin noin 70 kilometriä. == Nimen alkuperä ja uudelleennimeäminen == Kylän nimi Raasuli on muunnettu Novgorodin sanasta ”rassolschik”, joka tarkoitti kalakauppaa tai kalan jälleenmyyjää. Kun Karjalankannaksen taajamien nimeämiskampanja käynnistyi vuosina 1947–1948, Leningradin Komsomolskin tehtaan tytäryhtiön työntekijät hyväksyivät kokouksessaan päätöslauselman Raasulin kylän uudelleennimeämisestä Orekhovoksi. Tämän jälkeen sekä Raasulin rautatieasema että sen lähistöllä sijaitseva kylä nimettiin uudelleen. Uuden nimen valintaperustetta ei tiedetä, mutta sen epäillään liittyvän kylän lähellä kasvaneisiin pähkinäpensaisiin Nimenmuutos vahvistettiin Venäjän SFNT:n asevoimien puhemiehistön asetuksella 13. tammikuuta 1949. == Lähteet == Luokka:Venäjän kylät Luokka:Rautu
Alabama Song

Alabama Song (tunnettu myös nimillä Whisky Bar, Moon of Alabama ja Moon over Alabama) on musiikkikappale, jonka sanoitti vuonna 1925 Bertolt Brecht ja sävelsi kaksi vuotta myöhemmin Kurt Weill. Kappale kirjoitettiin saksalaiseen operettiin Mahagonny, jossa kappaleen esitti Weillin vaimo Lotte Lenya. Myöhemmin kappale kuultiin myös oopperassa Mahagonnyn kaupungin nousu ja tuho, jossa se oli ainoa ei-saksankielinen laulu. The Doors julkaisi kappaleesta version vuonna 1967 ilmestyneellä esikoisalbumillaan nimellä ”Alabama Song (Whisky Bar)”. Yhtyeen kosketinsoittaja Ray Manzarek sovitti kappaleen yksinkertaisemmaksi. Doorsin versio teki kappaletta tunnetuksi nuoremman sukupolven keskuudessa. David Bowie esitti kappaletta vuoden 1978 kiertueellaan. Hän äänitti siitä samana vuonna studioversion, joka julkaistiin helmikuussa 1980 singlenä. Bowie oli Bertolt Brechtin musiikin ihailija, ja hänen versionsa mukailee Lotte Lenyan vuoden 1956 levytystä. Single saavutti Britannian singlelistan sijan 23. == Lähteet == Luokka:Vuoden 1927 kappaleet Luokka:The Doorsin kappaleet Luokka:David Bowien kappaleet
Tell Rifaat

Tell Rifaat () on kaupunki Syyrian pohjoisosassa Aleppon maakunnassa. Sen vieressä on muinaisen Arpadin kaupungin rauniokumpu. Syyrian sisällissodan aikana kaupunki on vaihtanut omistajaa sodan eri osapuolten välillä useampaan otteeseen. ==Maantiede== Tell Rifaat sijaitsee Pohjois-Syyriassa Aleppon maakunnan Azazin piirikunnassa noin 35 kilometriä Aleppon kaupungista pohjoiseen ja 15 kilometriä Turkin vastaisesta rajasta etelään. ==Historia== Tell Rifaatin rauniokumpu on yhdistetty muinaiseen Arpadin kaupunkiin. Arpadin kuningaskunta, joka tunnettiin myös nimillä Bit-Agusi tai Bit-Gust sen perustaneen dynastian mukaan, hallitsi alueita nykyisen Aleppon maakunnan alueella Syyriassa. Paikkaa on asutettu arkeologisten löytöjen perusteella kalkoliittiselta kaudelta ja aramealaiset asuttivat sitä toisen vuosituhannen loppupuolelta eaa. lähtien. Arpad mainitaan esimerkiksi Vanhassa testamentissa. Kuningaskunta liitettiin lopulta Assyriaan. Paikkaa ei hylätty kokonaan, vaan sitä asutettiin roomalaiskaudelle saakka. Syyrian sisällissota puhkesi vuonna 2011. Elokuussa 2012 Syyrian vapaan armeijan joukot asettuivat kaupunkiin Bašar al-Assadin joukkojen vetäydyttyä paikalta Aleppon vahvistamiseksi. Seuraavan vuoden puolella sen valtasi Isis. Myöhemmin kaupunkia hallitsivat jälleen kapinalliset. Kurdien Kansan suojeluyksiköt (YPG) valtasivat kaupungin helmikuussa 2016. Kaupungissa on myös Syyrian armeijan ja Venäjän joukkoja. 1\. joulukuuta 2024 Turkin tukemat Syyrian kapinallisjoukot valtasivat kaupungin kapinallisten tehdessä samalla laajoja valtauksia maan koillisosissa. ==Väestö== Tell Rifaatin asukasluku oli Syyrian vuoden 2004 väestönlaskennan mukaan 20 514. ==Lähteet== Luokka:Syyrian kaupungit Luokka:Aleppon maakunta
Israelin ja Suomen suhteet

Suomi on pitkään kehittänyt suhteitaan Israeliin sekä kahdenvälisesti että osana Euroopan unionia. Erityisen tärkeä painopiste on ollut Lähi-idän rauhanprosessin tukeminen, mihin Suomi on sitoutunut. Suomi tunnusti Israelin de facto jo 11. kesäkuuta 1948, vain kuukausi Israelin itsenäisyysjulistuksen jälkeen. Virallinen tunnustus annettiin 18. maaliskuuta 1949, ja diplomaattisuhteet solmittiin 14. marraskuuta 1950. Vuonna 1952 Suomi avasi suurlähetystön Tel Avivissa, ja Israel perusti oman suurlähetystönsä Helsinkiin vuonna 1956. Toivo Ilmari Kala oli ensimmäinen Suomea Israelissa edustanut suurlähettiläs. Hänen jälkeensä on ollut monia merkittäviä suurlähettiläitä, kuten Joel Toivola ja Kirsikka Lehto-Asikainen. Nykyinen suurlähettiläs, Nina Nordström, aloitti tehtävässään vuonna 2023. Kaupallisesti Israel on merkittävä kumppani Suomelle Lähi-idässä, ollen kolmanneksi suurin vientimaa alueella Saudi-Arabian ja Arabiemiirikuntien jälkeen. Suomi vie Israeliin erityisesti puu- ja paperituotteita, kun taas Israelista Suomeen tuodaan erilaisia koneita ja sähkölaitteita. Tämä kauppa heijastaa maiden välistä vahvaa taloudellista yhteistyötä. Teknologian ja innovaation alalla Suomi ja Israel ovat löytäneet monia yhteisiä kiinnostuksen kohteita. Erityisesti televiestintä on noussut tärkeäksi alaksi suomalaisille yrityksille Israelissa. Lisäksi yhteistyötä tehdään ohjelmistoteollisuuden, terveydenhuoltovälineiden, cleantechin ja ympäristötekniikan parissa. Israelin vahva osaaminen riskipääoman houkuttelemisessa ja korkean teknologian tuotekehityksen kaupallistamisessa tekee siitä houkuttelevan kumppanin suomalaisille kasvuyrityksille. Suomi-Israel ystävyysseura järjestää monenlaisia tapahtumia, kuten itsenäisyyspäiväjuhlia ja juhannusretkiä, jotka tuovat Israelissa asuvat suomalaiset yhteen. Lisäksi Tel Avivissa ja Ramat Ganissa toimivat suomalaisille suunnatut palvelut, kuten suomalainen kirjasto, joka on avoinna kuukauden ensimmäisenä maanantaina. Suomen ja Israelin välistä yhteistyötä tukevat myös useat valtiosopimukset, jotka kattavat viisumivapauden, kulttuuriyhteistyön, kaksinkertaisen verotuksen välttämisen, lentoliikenteen ja sosiaaliturvan. Nämä sopimukset luovat vakaan perustan maiden väliselle yhteistyölle eri aloilla. Suomen osallistuminen YK:n rauhanturvajoukkoihin Israelin ja sen vihollisten välillä vuodesta 1956 on vahvistanut Suomen mainetta Israelissa. Viime aikoina maiden välistä kauppaa on syventänyt Euroopan muuttunut turvallisuustilanne, jonka myötä Suomen puolustusvoimat on hankkinut useita israelilaisia asejärjestelmiä. Suurimpia hankintoja ovat olleet yli 200 miljoonan euron arvoinen kauppa Spike- ohjusjärjestelmistä, yli 162 miljoonan euron Gabriel- pintatorjuntaohjusjärjestelmä sekä satojen miljoonien eurojen Daavidin linko. == Lähteet == == Aiheesta muualla == Luokka:Suomen kahdenväliset suhteet Suomi
Ympäristödeterminismi

Ympäristödeterminismi (tunnetaan myös nimellä ilmastodeterminismi tai maantieteellinen determinismi) tutkii, miten fyysinen ympäristö vaikuttaa yhteiskuntien ja valtioiden taloudelliseen, sosiaaliseen ja kulttuuriseen kehitykseen. 1900-luvun loppupuolella ja 2000-luvun alussa Jared Diamond ja muut yhteiskuntatieteilijät herättivät teorian uudelleen henkiin tarkastelemalla maantieteellisten ja ekologisten tekijöiden vaikutusta valtionmuodostukseen ja taloudelliseen kehitykseen. Nykytutkijat käyttävät tätä lähestymistapaa torjuakseen aikaisempien tulkintojen rasismia ja eurosentrismiä, väittäen esimerkiksi, että eurooppalaisten kolonisaatiokyky johtui heidän ympäristönsä tarjoamista eduista, ei synnynnäisestä paremmuudesta. == Lähteet == Luokka:Ihmismaantiede
Rypälemehu

Rypälemehu on viinirypäleistä tehtyä mehua. Sitä voidaan valmistaa liedellä keittämällä. Rypälemehu sisältää runsaasti flavonoideja. Joihinkin joulun ajan glögeihin käytetään rypälemehua, kuten Keski-Euroopassa tunnettuun Glühweiniin. == Lähteet == Luokka:Mehut
Yangiyoʻl

Yangiyoʻl (uzb. kyrill. Янгийўл, ) on kaupunki Taškentin alueella Uzbekistanissa. Se sijaitsee Chirchiqjoen oikealla rannalla 30 kilometriä Taškentista lounaaseen. Kaupungissa oli 85 500 asukasta vuonna 2024. Entisestä Qovunchin kylästä tuli kaupunki vuonna 1934 ja se sai nimen Yangiyoʻl (”uusi tie”). Kaupungissa on rautatieasema sekä muun muassa elintarvike-, huonekalu-, puuvilla-, rakennustarvike- ja kemian teollisuutta. ==Lähteet== Luokka:Taškentin alue Luokka:Uzbekistanin kaupungit
Will Smith (jääkiekkoilija)

Will Smith (s. 17. maaliskuuta 2005) on yhdysvaltalainen jääkiekkoilija, joka edustaa NHL-joukkue San Jose Sharksia. Hän on Sharksin ensimmäisen kierroksen varaus kesän 2023 varaustilaisuudessa. == Ura == === Seuraura === Smith pelasi Bostonin yliopistojoukkueessa NCAA:ssa kaudella 2023–2024, jolloin hän teki 41 ottelussa 25 maalia ja 71 tehopistettä. Toukokuussa 2024 Smith teki kolmivuotisen tulokassopimuksen Sharksin kanssa. === Maajoukkueura === Smith oli voittamassa nuorten vuoden 2024 maailmanmestaruuskilpailuissa kultaa. Hän on voittanut myös alle 18-vuotiaiden MM-kilpailuissa kultaa (2023) ja hopeaa (2022). == Lähteet == Luokka:Yhdysvaltalaiset jääkiekkoilijat Luokka:Vuonna 2005 syntyneet Luokka:Elävät henkilöt
Nälkäaro

Nälkäaro tai Eteläinen Nälkäaro (, , , ) on tasanko Syrdarjan ja Jizzaxin alueilla Uzbekistanissa, Türkistanin alueella Kazakstanissa ja Zafarobodin piirissä Tadžikistanissa. Sen pinta-ala on noin 10 000 neliökilometriä. Syrdarjan vasemmalla rannalla sijaitseva alue rajoittuu etelässä Turkestan- ja Nurotavuoriin ja muuttuu lännessä vähitellen Kyzylkumin aavikoksi. Se on muodostunut Syrdarjan tuomasta suolapitoisesta lössihiekasta ja hiekkasavesta sekä vuoristojokien tulvakerrostumista. Luonnonvarainen kasvillisuus koostuu etupäässä heinäkasveista. Nälkäaron raivaaminen maatalouskäyttöön aloitettiin 1800-luvun lopussa. Ensimmäisen maailmansodan edellä otetttiin käyttöön 95 000 hehtaaria, josta suurin osa pilaantui suolaantumisen ja soistumisen takia. Neuvostoaikana, varsinkin 1950- ja 1960-luvuilla rakennetut kastelukanavat mahdollistivat puuvillan viljelyn noin 800 000 hehtaarin alalla. Seudulle on perustettu muun muassa Gulistonin ja Yangiyerin kaupungit. ==Lähteet== Luokka:Kazakstanin maantiede Luokka:Uzbekistanin maantiede Luokka:Tadžikistanin maantiede
Philippe Caffieri nuorempi

thumb|upright|Passemantin astronominen kello Philippe Caffieri nuorempi (1714–1774) oli ranskalainen kuvanveistäjä ja valaja. Hän työskenteli yhdessä isänsä Jacques Caffierin (1678–1755) kanssa, joten heidän töitään on usein vaikea pitää erillään. Heidän työnsä kuuluvat Ludvig XV:n tyylin parhaimpiin edustajiin heidän toteuttaessaan muun muassa Jean-Louis-Ernest Meissonierin ja muiden rokokoomestareiden töitä. Versaillesissa on yksi Jacquesin ja Philippen päätöistä, 1753 valmistunut astronominen kello, johon Claude-Siméon Passemant oli suunnitellut ja Louis Dauthiau valmistanut koneiston ja Caffierit olivat valmistaneet kotelon. Philippen Pariisin Notre-Damen katedraaliin tekemät työt, kuten suuri risti ja kuusi kandelaaberia (1759), hävisivät vallankumouksen aikana. Bayeux’n katedraalin 1771 valmistuneet vastaavat esineet ovat tallella. Myöhemmällä iällään Philippe jo yksinkertaisti tyyliään Ludvig XVI:n tyylin makuun.Tietosanakirja 1909, osa 11, Hakusana: Caffieri ==Lähteet== ==Aiheesta muualla== Luokka:Ranskalaiset kuvanveistäjät Luokka:Vuonna 1714 syntyneet Luokka:Vuonna 1774 kuolleet
Päärynämehu

Päärynämehu on päärynöistä valmistettua mehua. Päärynämehu on sellaisenaan vähähappoista, joten sen maku on makea ja mieto. Vähäisen happoisuuden vuoksi mehu on huonosti säilyvää. Päärynämehuun lisätään joskus sitruunahappoa happopitoisuuden lisäämiseksi tai sitä sekoitetaan omenamehuun, joka on enemmän happopitoista. Mehua varten päärynöitä tulee poimia oikeaan ajankohtaan, jotta hedelmien rakenne on sopiva mehustuksen kannalta. == Lähteet == Luokka:Mehut
Jääkiekon I-divisioona 1990–1991

Jääkiekon I-divisioona 1990–1991 oli järjestyksessään 17. pelattu I-divisioonakausi. Sarjassa pelattiin 12 joukkueen nelinkertainen runkosarja, jonka jälkeen paras, JoKP, nousi suoraan SM-liigaan ja toiseksi sijoittunut Kärpät eteni liigakarsintoihin. Viimeiseksi sijoittunut Ketterä putosi suoraan II-divisioonaan, toiseksi viimeiseksi sijoittunut Sport joutui I-divisioonan karsintasarjaan. Kärpät kohtasi karsintasarjassa Rauman Lukon, jolle se hävisi ottelusarjan voitoin 3-1. Vaasan Sport säilytti sarjapaikkansa I-divisioonakarsinnoissa, joissa uutena joukkueena sarjaan nousi Pietarsaaren Centers. == Runkosarja == JoKP nousi suoraan SM-liigaan ja Kärpät jatkoi SM- liigakarsintoihin Rauman Lukkoa vastaan. Ketterä putosi II-divisioonaan ja Sport jatkoi I-divisioonakarsintoihin. == SM-liigakarsinta == Lukko-Kärpät Lukko Kärpät 5-4 (ja.) Kärpät Lukko 5-0 Lukko Kärpät 7-1 Kärpät Lukko 4-7 Lukko säilyi SM-liigassa voitoin 3-1 ==I-divisioonakarsinta== Sport säilytti sarjapaikkansa ja Centers nousi I-divisioonaan. == Lähteet == Luokka:Jääkiekon I-divisioona Luokka:Vuoden 1990 jääkiekko Luokka:Vuoden 1991 jääkiekko Luokka:Jääkiekkosarjojen kausi 1990–1991
Chorvoqin tekojärvi

Chorvoqin tekojärvi on Chirchiqjoen säännöstelyä, maatalouden keinokastelua ja sähköntuotantoa varten rakennettu tekojärvi Taškentin alueella Uzbekistanissa. Chirchiqjoen niskalla Chatqol- ja Ugomvuorten välissä sijaitseva tekojärvi rakennettiin vuosina 1963–1970. Sen muodostaa 768 metriä pitkä, 168 metriä korkea ja yläosastaan 12 metriä leveä kivi- ja maapato. Tekojärven kapasiteetti on 2 006 miljoonaa kuutiometriä, pinta-ala 40,1 neliökilometriä ja keskisyvyys 55 metriä. Siihen laskevat Chatqol, Koʻksuv ja Piskom -joet. Tekojärvi mahdollistaa 355 000 hehtaarin peltoalan keinokastelun Taškentin alueella ja Kazakstanin Türkistanin alueella. Sen vedestä suuri osa kanavoidaan Chirchiqin–Boʻzsuvin putouksen vesivoimalaitoksiin. Chorvoqin padon vesivoimalan kapasiteetti on 620,5 megawattia. Padon lähellä sijaitsee Chorvoqin taajama. Tekojärven rannalle on rakennettu lomakyliä. ==Lähteet== Luokka:Tekojärvet Luokka:Uzbekistanin järvet
Avenida Brasil (televisiosarja)

Avenida Brasil on televisioyhtiö TV Globon esittämä brasilialainen päivittäissarja. Sen päärooleissa ovat Débora Falabella, Adriana Esteves, Murilo Benício, Cauã Reymond, Marcello Novaes ja Eliane Giardini. ==Näyttelijät== == Aiheesta muualla == * Luokka:2010-luvun draamasarjat Luokka:Brasilialaiset draamasarjat Luokka:TV Globon telenovelat
Lähdesorva

Lähdesorva (Scardinius racovitzai) on särkiin kuuluva kalalaji. Lajia tavataan uhanalaisena Romaniassa. Lähdesorvan taksonomia on osin epäselvä, ja se voi olla myös sorvan alalaji tai ekologinen muoto. == Koko ja ulkonäkö == Lähdesorva voi kasvaa suurimmillaan 8–9 cm pitkäksi. Lajin selkä on ruskea, kyljet kellanruskeat ja vatsa vaaleampi. Vatsa-, perä- ja pyrstöevissä on punaista. Kala eroaa sorvasta hieman suuremman pään ja suomujen määrän ja muodon perusteella. ==Levinneisyys ja elintavat== Lähdesorvaa tavataan Bihorin piirikunnan alueella olevasta olevasta lähteestä. Lähde on mutapohjainen, ja siinä kasvaa runsaasti vesikasvillisuutta. Vesi on poikkeuksellisen lämmintä, jopa 35-asteista. Lähdesorva luokitellaan luonnosta hävinneeksi. Kantaa uhkaa elinympäristön heikkeneminen vedenoton ja roskaamisen vuoksi. == Aiheesta muualla == * ==Lähteet== Luokka:Särjet (alaheimo) Luokka:Uhanalaiset kalat
Mi camino es amarte

Mi camino es amarte on televisioyhtiö Televisan esittämä meksikolainen televisiosarja. Sen päärooleissa ovat Susana González, Gabriel Soto, Mark Tacher ja Ximena Herrera. ==Näyttelijät== == Aiheesta muualla == * Luokka:Meksikolaiset draamasarjat Luokka:2020-luvun televisiosarjat Luokka:Televisan telenovelat
Tamara Luonto

Tamara Luonto on vuonna 2017 perustettu helsinkiläinen rock-yhtye. Kokoonpanon esikoisalbumi Honeymoon ilmestyi 25. marraskuuta 2022 Humu Recordsin kautta, lisäksi Tamara Luonto on julkaissut myös muita äänitteitä C-kasetteina ja 7-tuumaisina singleinä. Yhtyeen musiikissa yhdistyvät lo-fi-, garage- ja punk- vaikutteet. Kappaleiden sanoitukset ovat suomenkielisiä. Alun perin triona toiminut yhtye on kehittynyt nelihenkiseksi debyyttialbumin aikoihin. Ilman basistia aloittaneen kokoonpanon rumpali Tytti Roto päätyi basistiksi ja rumpaliksi tuli Anni Kosonen. Yhtyeessä on kolme niin sanottua liidilaulajaa eli päävokalistia, jotka kaikki myös sanoittavat kappaleita. He keskittyvät erityisesti kunkin itse sanoittamiensa kappaleiden laulamiseen. == Diskografia == * Tamara Luonto (Kasetti) 2018 (Fuck Records) * Made in China (7") 2020 (Lempi & Sylvi Discs) * Honeymoon (LP) 2022 (Humu Records, Hillotehdas, Lempi & Sylvi Discs) == Jäsenet == * Kristiina Tuhkanen * Tytti Roto * Anni Kosonen * Salla Moilanen == Lähteet == == Aiheesta muualla == * Yhtyeen julkaisut Discogs-sivustolla * Yhtyeen sivu Humu Recodsin sivuilla Luokka:Suomalaiset rockyhtyeet
Mišustinin II hallitus

Mišustinin II hallitus on Venäjän hallitus, joka astui virkaansa toukokuussa 2024. Sitä johtaa pääministeri Mihail Mišustin. == Ministerit == == Lähteet == Luokka:Venäjän hallitukset
Juho Lehtiranta

Juho Lehtiranta (s. 27. syyskuuta 2002) on suomalainen jalkapalloilija, joka pelaa oikeana laitapuolustajana Veikkausliiga seura FC KTP:ssä.Juho Lehtiranta Soccerway-sivustolla == Seurajoukkueet == Lehtiranta aloitti jalkapallon Kellokosken Alkussa ennen liittymistään HJK|n juniorijoukkueisiin. Hän teki debyyttinsä miesten peleissä Klubi 04:n riveissä vuonna 2019. Pelattuaan Klubi 04:ssa, Lehtiranta siirtyi KTPhen Ykköseen 26. joulukuuta 2021. Kaudella 2022 hän oli mukana nostamassa FC KTP:tä Veikkausliigaan. Hän teki veikkausliigadebyyttinsä FC KTP:n paidassa kaudella 2023. Kauden aikana hän viimeisteli kaksi maalia. Hän jatkoi sopimustaan seuran kanssa 2. elokuuta 2023, mutta KTP:n pudottua sarjasta hänen sopimuksensa purettiin. Hän liittyi veikkausliigaseura AC Ouluun 24. marraskuuta 2023.Yhden AC Oulu-kauden jälkeen Lehtiranta siirtyi Veikkausliigaan nousseen FC KTP:n riveihin. Juho Lehtiranta on pelannut Suomen ikäkausimaajoukkueissa (U17-U21) kaikkiaan 22 ottelua vuosina 2018-2024. == Saavutukset == === Seura === Klubi 04 *Kakkonen Lohko B: 2020 KTP *Ykkönen: 2022 == Viitteet == Luokka:Elävät henkilöt Luokka:Suomalaiset jalkapalloilijat Luokka:AC Oulun pelaajat Luokka:Vuonna 2002 syntyneet
Häagen-Dazs

Häagen-Dazs on yhdysvaltalainen jäätelöbrändi. Alkujaan perheyrityksenä toimineen Häagen-Dazsin perustivat Reuben ja Rose Mattus New Yorkissa. Nykyisin sen omistavat General Mills ja Froneri. ==Historia== Häagen-Dazsin perustaja Reuben Mattus syntyi Grodnossa nykyisen Valko-Venäjä alueella. Hänen äitinsä Lea jäi leskeksi ja muutti poikansa kanssa Yhdysvaltoihin vuonna 1921. Reuben söi jäätelöä ensi kerran siirtolaisten vastaanottokeskuksessa Ellis Islandissa. Hänen äitinsä sai elantonsa alkujaan tehden ruokaa ja lopulta hän alkoi valmistaa italialaista jäätä liikekumppanin kanssa Bronxissa. Toiminta alkoi laajentua ja tuotevalikoimaan ilmestyi jäätelöitä. Reuben teki töitä äidilleen oppien samalla alaa. Vuonna 1936 hän meni naimisiin Rose Veselin kanssa ja pari osti vain pari kuukautta avioliiton jälkeen Reubenin äidin liikekumppanin osuuden yrityksestä. Reubenilla oli omat suunnitelmansa yhtiön tulevaisuudesta, mutta äiti Lea vastusti uusia ideoita. Pienet jäätelöä tuottaneet yritykset alkoivat ajautua ahtaalle toisen maailmansodan jälkeen. Myymälöiden pakastesastojen jäätelötarjontaa alkoivat hallita suuret elintarvikealan yritykset pienempien tuottajien kustannuksella. Reuben halusi keskittää tuotantonsa markkinarakoon tuottamalla erityisen korkealaatuista jäätelöä, josta asiakkaat olisivat valmiita myös maksamaan tavallista enemmän. Lea vastusti edelleen ajatusta, mutta antoi ajan kanssa Reubenille enemmän päätäntävaltaa. Ensimmäinen tuotemerkki, 1950-luvulla markkinoille tuotu Ciro’s, ei kuitenkaan menestynyt. Reuben teki muutoksia reseptiinsä ja tuotemarkkinointiin. Antaakseen hienostuneen ja kosmopoliittisen kuvan jäätelöstään jäätelöpakkauksiin lisättiin Skandinavian kartta ja tuotenimi muutettiin muotoon Häagen-Dazs, koska Reubenin mielestä se kuulosti tanskalaiselta. Tarjontaan kuului aluksi kolme makua, vanilja, suklaa ja kahvi. Uusi tuotemerkki menestyi aluksi etenkin 1980-luvun hippien parissa. Reubenin ja Rosen tytär Doris Mattus Hurley avasi ensimmäisen Häagen-Dazs -myymälän vuonna 1976. Myymälä menestyi ja lopulta pystyssä oli myymäläketju. Mattusit myivät yrityksen elintarvikeyhtiö Pillsbury Companylle vuonna 1983. Nestlé ja Pillsbury muodostivat vuonna 1999 yhteisyrityksen Ice Cream Partners USA. Kun General Mills osti Pillsburyn vuonna 2001 Nestlé osti Pillsburyn omistaman puoliskon yhteisyrityksestä ja sai Häagen-Dazs -brändin käyttöoikeudet pitkällä lisenssisopimuksella Yhdysvalloissa ja Kanadassa. Muissa maissa sen omistaa General Mills. Nestlé USA:n jäätelöntuotanto liitettiin Nestlé osittain omistamaan Froneriin vuonna 2020. ==Lähteet== Luokka:Jäätelöt Luokka:Elintarvikealan tuotemerkit
Junarmija

Junarmija (, epävir. suom. Nuorisoarmeija) on venäläinen puolisotilaallinen 8–17-vuotiaille suunnattu liike. Sergei Šoigu perusti sen Vladimir Putinin hyväksynnällä vuonna 2016. Historioitsija Ian Garnerin mukaan Junarmijan piirissä oli vuoden 2024 alussa 1,6 miljoonaa venäläistä.Riika Tauriainen, Tutkija: Suomen täytyy alkaa tosissaan pitää Venäjää vaarallisena maana – "Meidän pitäisi oikeasti olla huolissamme" Iltalehti 27.2.2024, viitattu 31.5.2024 Junarmijaa on kuvailtu "nuorten armeijaksi".Teemu Suvinen, Venäjällä koulitaan sotilaita jo 8-vuotiaista lapsista – Putinilla ja Shoigulla on hyytävä suunnitelma Ilta-Sanomat 15.2.2023, viitattu 31.5.2024 Junarmijan tarkoituksena on kasvattaa "isänmaallisten kansalaissotilaiden" sukupolvi. Sen toiminnassa opetetaan lapsille ja nuorille sotimisessa oleellisia taitoja, kuten ampumista. Markkinoinnissaan Junarmija on käyttänyt hyödykseen urheilua, liikuntaa ja terveellisiä elämäntapoja. Voimistelija Nikita Nagornyi on toiminut liikkeen julkisena johtajana ja muun muassa johtanut sitä voitonpäivän paraatissa. Junarmijan on kuvattu pyrkivän kasvattamaan Venäjän nuorista uhrautuvia alamaisia, missä eduksi on ollut toivon mielikuvan luominen huono-osaisille nuorille. Junarmijalla on myös omia jääkiekkoseurojaan. Sen julkisina kasvoina ovat Nagornyin lisäksi toimineet urheiluvaikuttajat Dmitri Trunenkov, Jelena Isinbajeva ja Dmitri Gubernijev. Osalle lapsista ja nuorista Junarmija saattaa olla taloudellisesti ainoa mahdollisuus osallistua urheiluharrastukseen. Lisäksi liike on järjestänyt lapsille mahdollisuuksia urheilutähtien tapaamiseen. Raporttien mukaan järjestö harjoittaa voimakasta aivopesua. Urheilullinen painotus on katsottu Venäjällä tarpeelliseksi muun muassa varusmiesten keskimääräisen huonon kunnon johdosta. Junarmijassa aiemmin toimineita on sittemmin siirretty rintamalle Ukrainan sodassa. Ukrainan sodan aikana Junarmijan lapset ovat valmistaneet lahjoja Ukrainassa sotiville venäläisille. Junarmija on myös ollut aktiivinen propagandan levittämisessä vastineena sosiaalisessa mediassa ja kansainvälisissä viestimissä tarjottaville kriittisemmille tiedoille. Ian Garnerin mukaan Venäjän nuorison ajatusmaailmassa on tapahtunut Junarmijan toiminnan aikana, varsinkin vuodesta 2022 lähtien jyrkkä käänne nationalistiseen ja fasistiseen suuntaan. Euroopan unioni kohdisti heinäkuussa 2022 pakotteita Junarmijaan, jonka se luokitteli puolisotilaalliseksi järjestöksi yhteyksillä Ukrainan sotaan.Thomas Nilsen, Military-patriotic Yunarmiya sanctioned by the EU The Barents Observer 23.7.2022, viitattu 31.5.2024 == Katso myös == * Hitlerjugend * Naši == Lähteet == == Aiheesta muualla == Luokka:Venäläiset järjestöt Luokka:Puolisotilaalliset järjestöt Luokka:Poliittiset nuorisojärjestöt
Jacques Caffieri

thumb|upright|Passemantin astronominen kello, jonka ovat toteuttaneet Jacques ja Philippe Caffieri. thumb|upright|Jacques Caffierin valmistama kandelaaberi. Jacques Caffieri (1678–1755) oli ranskalainen kuvanveistäjä ja hovin pronssinvalaja. Hän oli isänsä, kuvanveistäjä Philippe Caffieri vanhemman viides poika ja taiteilijasuvun maineikkain edustaja. Jacques Caffieri työskenteli paljon poikansa Philippe Caffieri nuoremman (1714–1774) kanssa, joten heidän töitään on usein vaikea erottaa toisistaan. Heidän työnsä kuuluvat Ludvig XV:n tyylin parhaimpiin edustajiin heidän toteuttaessaan muun muassa Jean-Louis-Ernest Meissonierin ja muiden rokokoomestareiden töitä. Versaillesissa on yksi Jacquesin ja Philippen päätöistä, 1753 valmistunut astronominen kello, johon Claude-Siméon Passemant oli suunnitellut ja Louis Dauthiau valmistanut koneiston ja Caffierit olivat valmistaneet kotelon. Jacques Caffierin omatkin työt ovat lajissaan parhaita. André Charles Boule käsittelee pronssia enemmän arkkitehtonisesti, kun taas Caffierin ohuen sirot, lennokkaat ja välittömän vapaat rocaille-pronssi-koristeet melkein pitsimäisinä, keskeytymättömänä kierteiden tulvana seuraavat huonekalujen muotoa tai antavat valutöissä itse muodon, ja ne saavat lopulta enemmän huomiota kuin itse koristettava esine.Tietosanakirja 1909, osa 11, Hakusana: Caffieri Jacques Caffierin isä oli Philippe Caffieri vanhempi, ja hänen poikiaan olivat Philippe Caffieri nuorempi ja Jean-Jacques Caffieri, kaikki taiteilijoita. ==Lähteet== ==Aiheesta muualla== Luokka:Ranskalaiset kuvanveistäjät Luokka:Vuonna 1678 syntyneet Luokka:Vuonna 1755 kuolleet
Israelin parlamenttivaalit 2022

Israelin parlamenttivaalit 2022 käytiin 1. marraskuuta 2022. Vaaleissa valittiin Israelin parlamentin Knessetin kaikki 120 edustajaa. Vaalit olivat tappio istuvalle, Naftali Bennettin ja Yair Lapidin johtamalle hallitukselle ja voitto Benjamin Netanjahun Likud-puolueelle ja muille oikeisto- ja konservatiivipuolueille. == Tausta == Parlamenttivaalit olivat viidennet vaalit neljän vuoden sisään. Vuoden 2021 vaalien jälkeen muodostettiin oikeisto-, vasemmisto- ja arabipuolueista koostua löyhä koalitiohallitus, jota tuki 61 edustajaa Knessetin 120:stä huhtikuuhun 2022 asti, jolloin Yaminan kansanedustaja Idit Silman lakkasi tukemasta hallitusta, minkä jälkeen sekä hallituksella että oppositiolla oli 60 kansanedustajaa. Kansanedustajat päättivät hajottaa Knessetin hallituksen esityksestä 30. kesäkuuta. == Vaalitapa == Israelin parlamentti valitaan suhteellisella vaalitavalla käyttäen D’Hondtin menetelmää. Vaalipiirinä on koko maa ja äänikynnys on 3,25 prosenttia. Äänioikeutettuja ovat 18 vuotta täyttäneet Israelin kansalaiset. (Peruslaki: Knesset). Äänestäminen tapahtuu valmiiksi tulostetuilla lapuilla, joihin on painettu vaalilistan nimi ja sen tunnuskirjaimet. Vaalikelpoisia ovat 21 vuotta täyttäneet Israelin kansalaiset, poislukien tietyissä julkisissa viroissa toimivat henkilöt, kuten presidentti, maallisten ja uskonnolisten tuomioistuinten tuomarit, ammattiupseerit ja korkea-arvoiset virkamiehet. Ehdokaslistoja voivat asettaa yksittäiset rekisteröidyt puolueet tai useamman rekisteröidyn puolueen vaaliliitot. Listan asettaja määrittää ehdokkaiden keskinäisen järjestyksen listan sisällä, eivätkä äänestäjät voi vaikuttaa ehdokkaiden läpimenojärjestykseen, joten kyseessä on suljettu listavaali. Israelin valtion juutalaisuutta tai demokratiaa vastustavat taikka rasistiset ehdokkaat, ehdokaslistat tai puolueet voidaan hylätä. == Tulokset == Puolue Äänet Paikat Likud 1 115 336 23,41 % 32 Yesh Atid 847 435 17,79 % 24 Uskonnollinen sionistipuolue – Otzma Yehudit 516 470 10,84 % 14 Kansallinen yhtenäisyys 432 482 9,08 % 12 Shas 392 964 8,25 % 11 Yhdistynyt Tooran juutalaisuus 280 194 5,88 % 7 Jisrael Beiteinu 213 687 4,48 % 6 Yhdistynyt arabilista 194 047 4,07 % 5 Hadash–Ta’al 178 735 3,75 % 5 Työväenpuolue 175 992 3,69 % 4 muut 417 400 8,76 % 0 Yhteensä 4 764 742 100,00 % 120 Hyväksytyt äänet 4 764 742 99,38 % Hylätyt äänet 29 851 0,62 % Yhteensä 4 794 593 100,00 % Äänioikeutetut/äänestysprosentti 6 788 804 70,63 % Lähde: == Lähteet == Luokka:Israelin vaalit Luokka:Vuoden 2022 vaalit
Lyefjell

Lyefjell on taajama Timen kunnassa Rogalandin läänissä Norjassa. Taajaman pinta-ala on 0,9 neliökilometriä ja asukasluku 2 341 vuonna 2023. ==Lähteet== ==Aiheesta muualla== Luokka:Norjan taajamat Luokka:Time
Undheim

Undheim on taajama Timen kunnassa Rogalandin läänissä Norjassa. Taajaman pinta-ala on 0,4 neliökilometriä ja asukasluku 588 vuonna 2023. Undheim kapell.jpg|Undheimin kirkko ==Lähteet== ==Aiheesta muualla== Luokka:Norjan taajamat Luokka:Time
Bryne

Bryne on taajama ja kaupunki Timen kunnassa Rogalandin läänissä Norjassa. Se on kuntansa hallinnollinen keskus. Taajaman pinta-ala on 5,7 neliökilometriä ja asukasluku 13 200 vuonna 2023. Bryne ulottuu osin myös Kleppin kunnan alueelle; noin 15,4 prosenttia taajaman asukkaista asuu Kleppin puolella. Bryne kasvoi alun perin teollisuuskeskukseksi Jærenin radan varrelle. Nykyisin se on alueensa kolmanneksi suurin kaupunki Stavangerin ja Sandnesin jälkeen. ==Kuvia== 2012AsleHauklandGarborgsenteret.jpg|Garborg-keskus esittelee timeläisen kirjailijapariskunnan Arne ja Hulda Garborgin elämäntyötä. Bryne Stasjon.jpg|Rautatieasema Time Kirke2.jpg|Timen kirkko Bryne Kirke2.jpg|Brynen kirkko ==Tunnettuja henkilöitä== * Erling Braut Haaland (s. 2000), jalkapalloilija ===Muita=== * Kaizers Orchestra, alternative rock -yhtye ==Lähteet== ==Aiheesta muualla== Luokka:Norjan taajamat Luokka:Norjan kaupungit Luokka:Time Luokka:Klepp
Timen kirkko

Timen kirkko () on Timen kunnassa Rogalandin läänissä Norjassa sijaitseva puinen pitkäkirkko vuodelta 1859. ==Lähteet== ==Aiheesta muualla== Luokka:Norjan puukirkot kirkko
Undheimin kirkko

Undheimin kirkko () on Timen kunnassa Rogalandin läänissä Norjassa sijaitseva betonikirkko vuodelta 2001. ==Lähteet== ==Aiheesta muualla== Luokka:Norjan kivikirkot Luokka:Time
Brynen kirkko

Brynen kirkko () on Timen kunnassa Rogalandin läänissä Norjassa sijaitseva tiilikirkko vuodelta 1979. ==Lähteet== ==Aiheesta muualla== Luokka:Norjan kivikirkot Luokka:Time
Bjørn Myhre

Bjørn Myhre (18. heinäkuuta 1938 Time – 28. syyskuuta 2015 Levanger) oli norjalainen arkeologi. Hän työskenteli konservaattorina Stavangerin museossa vuosina 1965–1968 ja Bergenin yliopistomuseossa 1968–1985. Vuosina 1985–1993 Myhre toimi arkeologian professorina Oslon yliopistossa ja 1993–1998 hän johti Stavangerin arkeologista museota. ==Teoksia== * Jernalderens bosetningshistorie i Høyland fjellbygd (1972) * Gårdshus i jernalder og tidlig middelalder i Sørvest-Norge (1980) * Sola og Madla i førhistorisk tid (1981) ==Lähteet== ==Aiheesta muualla== Luokka:Norjalaiset arkeologit Luokka:Norjalaiset professorit Luokka:Oslon yliopiston professorit Luokka:Konservaattorit Luokka:Museonjohtajat Luokka:Vuonna 1938 syntyneet Luokka:Vuonna 2015 kuolleet
As the Sun Falls

As the Sun Falls on vuonna 2020 Sveitsissä perustettu yhtye, joka soittaa melodista death metalia. Yhtyeen kotipaikka oli Sveitsissä, mutta on vaihtunut Suomeen. Yhtyeen toinen täyspitkä studioalbumi Kaamos on julkaistu Theogonia Recordsin kautta vuonna 2024. == Jäsenet == * Oskar Englund (bassokitara) * Lauri Unkila (kitarat) * Jani Berney Mikkänen (kitarat, taustalaulu) * Paul Rytkönen (rummut, 2022-) * Joni Hakulinen (laulu, 2024-) == Diskografia == * * == Lähteet == == Aiheesta muualla == * * Luokka:Melodisen death metalin yhtyeet
Mutato nomine de te fabula narratur

Mutato nomine de te fabula narratur on latinankielinen lause, joka tarkoittaa "Kun vain muutat nimen, kertookin satu sinusta!" == Alkuperä == Ilmaisu on peräisin Horatiuksen satiirista, jossa hän kuvaa, miten ihmiset pilkkaavat rahan perässä juoksevia, mutta kun nimet muutetaan, pilkka osuukin henkilöön itseensä. Horatius kuvailee ihmisten ahneutta ja käyttää rikkauksia janoavan henkilön metaforana Tantalosta, joka janoissaan hamuaa vettä. Tantalos on kreikkalaisessa mytologiassa hahmo, joka oli tuomittu ikuiseen janoon ja nälkään, vaikka vesi ja ruoka olivat aivan hänen ulottuvillaan. Ahneet ihmiset kärsivät samalla tavalla: vaikka heillä olisi paljon omaisuutta, he eivät koskaan ole tyytyväisiä. Tantalus a labris sitiens fugientia captat flumina—quid rides? mutato nomine de te fabula narratur: congestis undique saccis indormis inhians et tamquam parcere sacris cogeris aut pictis tamquam gaudere tabellis. Tantalus huuliltaan janoisena tavoittelee pakenevia virtoja—miksi naurat? Nimeä muuttamalla tämä tarina kertoo sinusta: kaikkialta kerättyjen rahasäkkien keskellä nukut ahneuksissasi ikään kuin säästäen pyhiä aarteita tai iloiten maalatuista tauluista. == Merkitys ja käyttö == Ilmaisua käytetään, kun halutaan tuoda esiin jonkin asian paheksumiseen piiloutuva kaksinaismoraali. Lausetta käytti Karl Marx Pääoman ensimmäisessä osassa, kun hän rinnasti työpäivän pituutta koskevat pohdinnat orjataloudessa ja kapitalismissa.Marx 1957, s. 266 == Lähteet == * === Viitteet === Luokka:Latinankieliset fraasit
Flying Microtonal Banana

Flying Microtonal Banana (alaotsikolla Explorations Into Microtonal Tuning, Volume 1) on australialaisen yhtyeen King Gizzard and the Lizard Wizardin yhdeksäs studioalbumi. Albumi julkaistiin 24. helmikuuta 2017 ja on ensimmäinen viidestä albumista, jotka yhtye julkaisi vuoden 2017 aikana. Yhtyeen seuraava albumi Murder of the Universe julkaistiin vain noin neljä kuukautta myöhemmin. "Flying Microtonal Banana" yhdistelee yhtyeelle ominaiseen psykedeliseen rockmusiikkiin mikrotonaalisen musiikin elementtejä. Yhtye on julkaissut myöhemmin kaksi muuta studioalbumia, jotka ovat jatkoa "Flying Microtonal Bananan" aloittamalle "Explorations Into Microtonal Tuning"-albumisarjalle. Vuonna 2020 julkaistiin albumi K.G. (Volume 2) ja vuonna 2021 albumi L.W. (Volume 3). == Kappaleet == LP-vinyylilevyllä raidat 1–3 kattavat A-puolen ja raidat 4–9 B-puolen. == Kokoonpano == Tekijätiedot ovat peräisin albumin kansilehtimerkinnöistä.Albumin kansivihko ==== King Gizzard & the Lizard Wizard ==== * Michael Cavanagh – rumpusetti (kappaleet 1-8), bongorummut (kappaleet 3–5, 8, 9), perkussiot (kappale 9) * Cook Craig – mikrotonaalinen kitara (kappaleet 1, 3, 7), mikrotonaalinen bassokitara (kappaleet 4, 6) * Ambrose Kenny-Smith – mikrotonaalinen huuliharppu (kappaleet 1, 4, 7–9), laulu (kappale 5) * Stu Mackenzie – mikrotonaalinen kitara (kappaleet 1–8), mikrotonaalinen bassokitara (kappaleet 2, 8), piano (kappaleet 1, 5, 9), syntetisaattori (kappaleet 2, 3, 8, 9), zurna (kappaleet 1, 3, 5–7, 9), laulu (kappaleet 1–4, 7, 8), perkussiot (kappaleet 1, 2, 3, 9) * Eric Moore – rumpusetti (kappaleet 1, 3), bongorummut (kappale 9) * Lucas Skinner – mikrotonaalinen bassokitara (kappaleet 1–3, 7) * Joey Walker – mikrotonaalinen kitara (kappaleet 1, 3, 4, 6, 8, 9), mikrotonaalinen bassokitara (kappale 5), laulu (kappale 6) ==== Tuotanto ==== * Stu Mackenzie – äänitys * Jarvis Taveniere – miksaus * Joe Carra – masterointi * Jason Galea – kansitaide, taitto == Arvostelut == * The Guardian: * Kaaoszine: * Pitchfork: `7,4 / 10` == Lähteet == Luokka:Vuoden 2017 albumit Luokka:Australialaiset rockalbumit